Diari Oficial de la Generalitat Valenciana


Sumari del DOGV 4170, del 17-01-2002 (2002/21)

Notificació a James Victor Slater. Expedient número ESSANC 191/2001.
--------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/21


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a James Victor Slater. Expedient número ESSANC 191/2001. [2002/F21]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es procedeix a notificar a James Victor Slater, amb l'últim domicili conegut al carrer de Las Arenas, 18-baix-Urbanización San Luis, de la localitat de Torrevieja, l'Acord d'Iniciació I-2001/0191, de data 31 d'octubre de 2001, dictat en l'expedient sancionador que s'està tramitant al Servei d'Espectacles i Establiments Públics:
  
«Vista la denúncia formulada per una unitat de la policia autonòmica d'Alacant, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 8 d'agost de 2001, sent les 03.45 hores, es va realitzar inspecció a l'establiment denominat Restaurante Casa Ventura, ubicat al carrer de Las Arenas, 18, de la urbanització San Luis, de Torrevieja, i es va verificar que un dels extintors mancava de data de caducitat, que el titular de l'establiment es va negar a facilitar qualsevol tipus de documentació als agents policials, que durant la confecció del butlletí de denúncia va procedir a desconnectar totes les llums del local a fi d'impedir l'elaboració d'aquest, insultant la policial, i que es trobava obert amb 17 clients al seu interior, consumint begudes i amb la música funcionant, incomplint l'horari màxim de tancament establit en l'Ordre de 29 de desembre de 2000, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV núm. 3.908, de 2.01.2001).
  
Fets que podrien constituir infraccions qualificades de molt greus, greus, lleus, tipificades en els articles 23.c), 22.q), 21.g) de la Llei 2/1991, d'Espectacles, Establiments Públics i Activitats Recreatives, la sanció de les quals està determinada en l'article 26.c) de la citada llei, el qual estableix que:
  
Les faltes molt greus se sancionaran amb multa en quantia d'1.000.001 a 72.082.322 de pessetes; suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció de 1.025.000 pessetes (6.160,37 euros).
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos, i en el present supòsit la sanció seria de 500.000 pessetes (3.005,06 euros).
  
Les faltes lleus se sancionaran amb advertència i/o multa en quantia fins a 100.000 pessetes, i en el present supòsit la sanció seria de 100.000 pessetes (601,01 euros).
  
Les sancions pugen a un total de 1.625.000 pessetes o 9.766,44 euros.
  
Tot això sense perjudici del que resulte de la instrucció, en què l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana, articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra James Victor Slater, per presumpta infracció dels articles 23c), 22.q), 21.g) de la Llei 2/1991, i se li significant que d'acord amb el que disposa l'article 8.1 del Reial Decret 1.398/1993, podrà reconèixer voluntàriament la seua responsabilitat i, en aquest cas, es resoldrà el procediment amb la imposició de la sanció que pertoque.
  
Així mateix s'acorda nomenar instructor i secretària de l'expedient sancionador a Manuel Saiz Blanco i Mª Ángeles Sebastiá Rodríguez respectivament, als quals se'ls notificarà en forma aquest nomenament, així com als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992.
  
En virtut del que estableix l'article 16.1 del Reial Decret 1.398/1993, se li concedeix un termini de 15 dies, comptadors a partir de l'endemà de la notificació del present acord, perquè aporte totes aquelles al·legacions, documents o informacions que estime convenients, i se li fa saber que si no efectua al·legacions sobre el contingut de la iniciació del procediment en el termini esmentat el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè servisca de notificació a l'interessat mencionat anteriorment, s'expedeix el present edicte.